**Vegleiðing í samband við vitjan á Sjóvarlon í samband við covid-19**

Endiliga hava myndugleikarnir avgjørt at eldraøki kann lata upp aftur fyri vitjandi. Hetta verður gjørt stigvíst og varliga.

Í hesum sambandi er gjørt ein vegleiðing fyri vitjandi á Sjóvarlon.

Avgjørt er, at hvørt búfólk kann fáa tvey vitjandi. Fyri at minka um vandan fyri at covid-19 ikki verður borðið inn á Sjóvarlon, er avgjørt at tað eru tvey tey somu avvarðandi sum kunnu vitja síni búfólk. Hetta merkir, at búfólk og avvarðandi mugu semjast um hvør kemur at vitja og boða deildarleiðaranum frá, so tey kunnu verða skrásetast sum vitjandi.

Til skráseting av vitjandi, mugu vit hava navn og tlf.nr. og teldupost hjá vitjandi.

Hetta ger tað eisini lættari at finna fram til møguligan tørv á kanningum og sóttarhaldi, um ein tilburður av smittu verður staðfestur.

Skráseting av vitjandi fer fram á deildini, á tlf. 793366 mánadag til fríggjadag millum kl. 11.00 og 13.00. ella á telduposti.

Tó eru vit noydd at taka nøkur fyrivarni:

* Avvarðandi, ið koma frá útlondum, mugu ikki vitja, fyrr enn heimauppihaldið er av.
* Avvarðandi við sjúkueyðkennum av nøkrum slagi mugu ikki koma á vitjan.
* Avvarðandi, ið hava verið saman við persóni, ið er sjúkur av covid-19 ella við persóni, sum er í sóttarhaldi/heimauppihaldi, mugu ikki koma á vitjan.

Fyri at minka um smittuvandan millum vitjandi og onnur búfólk, hevur tað týdning at avvarðandi ikki hava samband við onnur búfólk enn tey, sum tey skulu vitja.

Avgjørt er tí at vitjanin fer fram inni í rúminum hjá tí einstaka búfólkinum. Tá vitjandi koma á Sjóvarlon, ganga tey beina leið inn í rúmið hjá búfólkinum og sama er galdandi tá tey fara út aftur. Eisini hevur tað týdning at halda hond reinføri (vaksa hendur í vatn og sápu) og spritta hendur. Á Sjóvarlon hongur ein spritt dunkur beint innan fyri hurðina, sum vitjandi eiga at brúka áðrenn tey koma longur inn í heimið og áðrenn tey fara av stað aftur.

Mælt verður eisini til, at vitjandi halda frástøðu frá starvsfólkum. Tí verður neyðugt at skipa vitjanina, soleiðis at starvsfólkini vita nær hvørt búfólk fær vitjan. Hetta fyri at megna at halda onnur búfólk og seg sjálvi burtur frá gongini, meðan vitjandi ganga eftir gongini.

Avtalað verður við deildina á tlf. 793366 millum kl. 11.00 og 12.00 nær møguleiki er at vitja millum kl. 14.30– 17.00 og 18.45 og 21.00. Tá tað verður gjørt reint á deildini, er ikki møguligt at vitja.

Tað er ikki møguligt at veita avvarðandi og búfólki drekkamunn, meðan tey hava vitjan.Tó kunnu avvarandi hava eitthvørt við sjálvi, herundir “eingang servisu”.

Um avvarðandi hava tørv á at hava wc vitjan, meðan tey vitja eitt búfólk, verður heitt á avvarðandi um at brúka wc hjá búfólkinum og at spritta wc aftaná. Eisini verða avvarandi biðin um at spritta av kontaktflatur, sum tit hava verið í samband við. Hetta fyri at minka um ein møguligan smittuvanda.

Um ætlan er at fara túr ella biltúr við búfólki, so ber hetta bara til saman við avvarðandi, sum eru skrásett sum vitjandi, í fyrstu atløgu. Hugsast kann at aftaná 14 dagar, treyta at jaliga gongdin, er tann sama og ongin smitta er, at tað kann víðkast til at fara heim at vitja.

Vinaliga Gunn Olsen, deildarleiðari